— Напэўна, не трэба ўсе ж такі на гэтай першай ступені некаторыя тэхналогіі вывучаць вельмі ўжо дасканала і глыбока, — заўважыў дэкан факультэта. — Лепш паўнацэнна даць базавыя веды, асновы праграмавання, якія, як правіла, стабільныя, устойлівыя і хутка не мяняюцца. Важна пры гэтым, каб у спецыяліста не было прабелаў па гэтай базе, тады яму намнога прасцей будзе засвоіць новую тэхналогію і быць мабільным у адпаведнасці з рыначнымі запытамі.